CELEX: 32015D0247
Language: el
Date: 2015-02-10 00:00:00
Title: Απόφαση (ΚΕΠΠΑ) 2015/247 της Επιτροπής Πολιτικής και Ασφάλειας, της 10ης Φεβρουαρίου 2015 , σχετικά με τον διορισμό του Αρχηγού αποστολής της Αστυνομικής αποστολής της Ευρωπαϊκής Ένωσης στο Αφγανιστάν (EUPOL AFGHANISTAN/1/2015)

17.2.2015   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               L 41/24
            
         ΑΠΌΦΑΣΗ (ΚΕΠΠΑ) 2015/247 ΤΗΣ ΕΠΙΤΡΟΠΉΣ ΠΟΛΙΤΙΚΉΣ ΚΑΙ ΑΣΦΆΛΕΙΑΣ
   της 10ης Φεβρουαρίου 2015
   σχετικά με τον διορισμό του Αρχηγού αποστολής της Αστυνομικής αποστολής της Ευρωπαϊκής Ένωσης στο Αφγανιστάν (EUPOL AFGHANISTAN/1/2015)
   H ΕΠΙΤΡΟΠΗ ΠΟΛΙΤΙΚΗΣ ΚΑΙ ΑΣΦΑΛΕΙΑΣ,
   Έχοντας υπόψη τη Συνθήκη για την Ευρωπαϊκή Ένωση, και ιδίως την τρίτη παράγραφο του άρθρου 38,
   Έχοντας υπόψη την απόφαση 2010/279/ΚΕΠΠΑ του Συμβουλίου, της 18ης Μαΐου 2010, σχετικά με την Αστυνομική Αποστολή της Ευρωπαϊκής Ένωσης στο Αφγανιστάν (EUPOL AFGHANISTAN) (1), και ιδίως το άρθρο 10 παράγραφος 1,
   Εκτιμώντας τα ακόλουθα:
   
               (1)
            
            
               Σύμφωνα με το άρθρο 10, παράγραφος 1, της απόφασης 2010/279/ΚΕΠΠΑ, το Συμβούλιο εξουσιοδοτεί την Επιτροπή Πολιτικής και Ασφάλειας, σύμφωνα με την τρίτη παράγραφο του άρθρου 38 της Συνθήκης, να λαμβάνει τις σχετικές αποφάσεις, για τους σκοπούς άσκησης του πολιτικού ελέγχου και της στρατηγικής διεύθυνσης της αποστολής EUPOL AFGHANISTAN, συμπεριλαμβανομένης της απόφασης για τον διορισμό του Αρχηγού αποστολής.
            
         
               (2)
            
            
               Στις 17 Δεκεμβρίου 2014, το Συμβούλιο εξέδωσε την απόφαση 2014/922/ΚΕΠΠΑ (2) για την παράταση της διάρκειας της EUPOL AFGHANISTAN έως την 31η Δεκεμβρίου 2016.
            
         
               (3)
            
            
               Η ύπατη εκπρόσωπος της Ένωσης για θέματα εξωτερικής πολιτικής και πολιτικής ασφάλειας πρότεινε το διορισμό της κ. Pia STJERNVALL, ως Αρχηγού αποστολής της EUPOL AFGHANISTAN από την 16η Φεβρουαρίου 2015 έως την 31η Δεκεμβρίου 2015,
            
         ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:
   Άρθρο 1
   Η κ. Pia STJERNVALL διορίζεται Αρχηγός αποστολής της EUPOL AFGHANISTAN από την 16η Φεβρουαρίου 2015 έως την 31η Δεκεμβρίου 2015.
   Άρθρο 2
   Η παρούσα απόφαση αρχίζει να ισχύει από την ημερομηνία έκδοσής της.
   
      Βρυξέλλες, 10 Φεβρουαρίου 2015.
      
         
            Για την Επιτροπή Πολιτικής και Ασφάλειας
         
         
            Ο Πρόεδρος
         
         W. STEVENS
      
   
   
      (1)  ΕΕ L 123 της 19.5.2010, σ. 4.
   
      (2)  Απόφαση 2014/922/ΚΕΠΠΑ του Συμβουλίου, της 17ης Δεκεμβρίου 2014, για την τροποποίηση και την παράταση της απόφασης 2010/279/ΚΕΠΠΑ σχετικά με την αστυνομική αποστολή της Ευρωπαϊκής Ένωσης στο Αφγανιστάν (EUPOL AFGHANISTAN) (ΕΕ L 363 της 18.12.2014, σ. 152).